Alexander episcopus, servus servorum Dei, dilectis filiis Miloni, abbati Sancti-Mariani, ejusque fratribus, tam presentibus quam futuris, regularem vitam professis, in perpetuum. Religiosam vitam eligentibus apostolicum convenit adesse presidium, ne forte cujuslibet temeritatis incursu aut eos a proposito revocet aut robur, quod absit, sacre religionis infringat. Eapropter, dilecti in Domino filii, vestris justis postulationibus clementer annuimus, et prefatam Sancti-Mariani ecclesiam in qua divino mancipati estis obsequio, et predecessoris nostri bone memorie, Adriani, pape vestigia inherentes, sub beati Petri, et nostra protectione suscipimus, et presentis scripti privilegio communimus. In primis siquidem statuentes ut ordo canonicus, qui secundum Deum, et beati Augustini regulam, et Premonstratensis ecclesie institutionem in eodem loco noscitur institutus, perpetuis ibidem inviolabiliter temporibus conservetur. Preterea quascumque possessiones, quecumque bona eadem ecclesia in presentiarum juste et canonice possidet, aut in futurum justis concessione pontificum, largitione regum vel principum, oblatione fidelium, seu aliis justis modis, prestante Domino, poterit adipisci, firma vobis, vestrisque successoribus et illibata permaneant; in quibus, hec propria duximus exprimenda vocabulis: Ipsam videlicet ecclesiam Sancti-Mariani a beato Germano in honorem sanctorum martyrum Chosme et Damiani edificatam; ecclesiam Sanctæ-Mariæ in suburbio Autissiodorensi constructam, cum omnibus pertinentiis suis; ecclesiam Sancti-Martini, cum pertinentiis suis, in eodem suburbio sitam; in pago Senonensi, ecclesiam Sancti-Martini de Bonorto, cum decimis, pratis, vineis et terra ipsi ecclesie adjacente; grangiam de Oisello, cum omnibus decimis, pratis, censibus terris, ad jus Beate-Marie tinentibus, tam in ipso loco quam in parochiis circa positis, scilicet in parochia de Oona, de Tangi et Luini; grangiam de Bosculo, cum pratis et terris suis; grangiam de Cappella, cum pratis et terris suis; decimam quam Herbertus Crassus et ejusdem participes in eadem grangia vobis, assensu episcopi Autissiodorensis, contulerunt; in silva Ote locum qui dicitur Vallisprofunda, cum omnibus pertinentiis suis; ex dono regis Ludovici, terram in territorio de Taloen; terram Petri Bauceni; terram quam a Fraerio et a monachis Sanctæ-Mariæ Senonensis in eadem Valleprofunda acquisivistis, cum omnibus que ad ipsas terras pertinent; usum totius silve que vocatur Palestel, sive ad terram arabilem excolendam, sive pro animalium vestrorum pastura, sive pro construendis domibus, et aliis vestris utilitatibus; terram et census de Lindri et de Poili; census et terram apud Sanctum-Priscum sitam; decimam de Vinceles; censum quem Petrus, canonicus Sancti-Sephani, circa ecclesiam Beate-Marie vobis emit; molendinum de Stagno, cum ipso stagno, pratis et omnibus pertinentiis suis; prata ex dono Raaudi, in confino Apugniaci; molendina supra Belchiam, cum pratis et pertinentiis suis; molendina que sunt circa villam de Gurgi; molendinum quod est juxta Basso; vineas juxta ecclesiam Sancti-Mariani et Sancti-Martini; clausum Herberti Crassi, Ursi Viatoris; clausum quoque Clarini et domum ejus; vineam, ex dono Gervasii, abbatis Sancti-Germani; locum qui dicitur Sancti-Salvii, cum omnibus ad se pertinentiis, et integram prebendam in ecclesia Sancti-Stephani; ita tamen ut in celebratione quotidiane misse pro defunctis canonicis, et illius misse etiam quam presbiteri canonici, per ordinem, statutis hebdomadis, celebrant, debitum eidem ecclesie servitium impendatis. Sane novalium vestrorum, que propriis manibus aut sumptibus colitis, sive de nutrimentis vestrorum animalium, nullus a vobis decimas presumat exigere. Decernimus ergo ut nulli omnino hominum liceat supradictam eeclesiam temere perturbare, aut ejus possessiones auferre, vel ablatas retinere, minuere, seu quibuslibet vexationibus fatigare; sed illibatas omnia et integra conserventur, eorum pro quorum gubernatione et sustentatione concessa sunt usibus omnimodis profutura, salva nimirum apostolica sedis authoritate et diocesani episcopi canonica justitia. Si qua igitur in futurum ecclesiastica, secularisve persona, hanc nostre constitutionis paginam sciens, contra eam temere venire temptaverit, secundo, tertiove commonita nisi presumptionem suam congrua satisfactione correxerit, potestatis, honorisque sui dignitate careat, reamque se divino judicio existere de perpetrata iniquitate cognoscat, a sacratissimo corpore et sanguine Dei et Domini redemptoris nostri Jesu-Christi aliena fiat, atque in extremo examine districte ultioni subjaceat. Cunctis autem eidem loco sua jura servantibus sit pax Domini nostri Jesu-Christi, quatenus et hic fructum bone actionis percipiant, et apud districtum judicem premia eterne pacis inveniant. Amen, amen, amen. Ego, Alexander, catholice ecclesie episcopus subscripsi. — Bene valete. (Suivent les signatures de treize Cardinaux). Datum apud Montempessulanum, per manum Hermanni, sancte Romane ecclesie subdiaconi et notarii, sexto calendas junii, indictione decima, Incarnationis dominice anno Mº Cº LXº IIº; pontificatus vero domini Alexandri, pape, tertii, anno tertio.